**ՀԻՄՆԱՎՈՐՈՒՄ  
ԴԻԼԻՋԱՆ ՀԱՄԱՅՆՔԻ 2022 ԹՎԱԿԱՆԻ ԲՅՈՒՋԵԻ ԿԱՏԱՐՄԱՆ ՏԱՐԵԿԱՆ ՀԱՇՎԵՏՎՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

  Դիլիջան համայնքի 2022 թվականի բյուջեի կատարման վերաբերյալ տարեկան հաշվետվությունը։ Որոշման նախագիծը մշակվել է «Տեղական ինքնակառավարման մասին» օրենքի 18-րդ հոդվածի 1-ին մասի 5-րդ կետի, 83-րդ հոդվածի 2-րդ մասի,  «Հայաստանի Հանրապետության բյուջետային համակարգի մասին»  օրենքի 35-րդ հոդվածի 5-րդ մասի  և հաշվի առնելով ավագանու անդամների եզրակացությունը.   
 2022 թվականի Դիլիջան համայնքի ընդհանուր բյուջեի տարեկան ճշտված պլանը կազմել է 2034016.6 հազար ՀՀ դրամ, որից կատարվել է 2332219.0 հազար ՀՀ դրամ կամ 114.6%: 2022 թվականին համայնքի վարչական բյուջեի եկամուտները ծրագրով նախատեսված 1117054.5 հազար դրամի դիմաց փաստացի կազմել է 1089982.8 հազար դրամ, արձանագրելով տարեկան ծրագրային ցուցանիշի 97.5 %: Հաշվետու տարում վարչական բյուջեի հավաքագրած եկամուտների 39 %-ը ապահովվել է սեփական եկամուտների հաշվին, իսկ 61 %-ը` պետական բյուջեից ֆինանսական համահարթեցման սկզբունքով տրամադրվող դոտացիաների և նպատակային հատկացումների (սուբվենցիաներ) հաշվին։  
 Գույքահարկ համայնքի վարչական տարածքում գտնվով շենքներ և շինությունների համար եկամտային հաշվին համայնքի բյուջեն համալրվել է 2106.3 հազար դրամով` կատարվելով 51.8 %-ով, թերակատարվելով 1953.7 հազար դրամով: Համայնքի տարածքում գտնվող հողերի հարկի գծով եկամուտների հավաքագրման ցուցանիշը կազմել է 12811.5 հազար դրամ նախատեսված 12284.0 հազար դրամի փոխարեն` կատարվելով 104.2 %-ով, գերակատարվելով 526.5 հազար դրամով։ Անշարժ գույքից հարկեր՝ ֆիզիկական և իրավաբանական անձանցից եկամտային հաշվին համայնքի բյուջեն հաշվետու տարում համալրվել է 77380.5 հազար դրամով, նախատեսված 81918.0 հազար դրամի փոխարեն, որը կազմում է 94.4 %։

Գույքահարկ փոխադրամիջոցների համար՝ ֆիզիկական և իրավաբանական անձանցից եկամտային հաշվին համայնքի բյուջեն հաշվետու տարում համալրվել է 107358.3 հազար դրամով` կատարվելով 132.7 %-ով, որի արդյունքում բյուջեն համալրվել է լրացուցիչ 26490.2 հազար դրամով։

Տեղական տուրքերի հաշվին համայնքի բյուջեն հաշվետու տարում համալրվել է 17715.4 հազար դրամով` կատարվելով 101.9 %-ով, գերակատարվելով 333.4 հազար դրամով։

Պետական տուրքերի հաշվին համայնքի բյուջեն հաշվետու տարում համալրվել է 6434.1 հազար դրամով` կատարվելով 119.1 %-ով։ Արդյունքում բյուջե հավելյալ մուտքագրվել է 1034.1 հազար դրամ։  
 Ընթացիկ տարում պաշտոնական դրամաշնորհների հաշվին բյուջեն համալրվել է 684487.9 հազար դրամով։

2022 թվականին համայնքի բյուջեի միջոցների հաշվին ծախսերի ֆինանսավորմանն է ուղղվել 1075653.9 հազար դրամ` ապահովելով տարեկան ծրագրի 96.0 %-ի կատարում:

Հաշվետու տարում ընթացիկ ծախսերի ֆինանսավորմանը հատկացվել է 1119887.0 հազար դրամ: Ընթացիկ ծախսերից աշխատանքի վարձատրության հոդվածին է հատկացվել 201210.8 հազար դրամ, ծառայությունների և ապրանքների ձեռքբերմանը (Էներգետիկ ծառայություն, կոմունալ ծառայություն, կապի ծառայություն, ապահովագրական ծախսեր, պայմանագրային և մասնագիտական ծառայությունների ձեռքբերում, մեքենաների և սարքավորումների ընթացիկ նորոգում և պահպանում, նյութերի ձեռքբերում) հատկացվել է 27839.2 հազար դրամ, hամայնքային ոչ առևտրային կազմակերպություններին սուբսիդիաների տեսքով հատկացվել է համայնքի վարչական բյուջեից 710987.4 հազար դրամ։ Համայնքի սոցիալապես անապահով բնակիչներին և նորածին երեխաների ընտանիքի մայրերին ֆինանսական աջակցություն է ցուցաբերվել 17085.0 հազար դրամ գումարի չափով։

Ընդհանուր ծախսերի կատարման իրական պատկերը ստանալու համար վերլուծենք ծախսերը ըստ գործառնական դասակարգման։

2022 թվականի ընթացքում համայնքային բյուջեում ընդհանուր բնույթի հանրային ծառայություններ ոլորտի ծախսերը կազմել են 20600.5 հազար դրամ։

Բնակարանային շինարարության և կոմունալ ծառայության ոլորտին համայնքի 2022 թվականի բյուջեից հատկացվել է 17590.0 հազար դրամ։

«Գրադարանների կենտրոնացված համակարգ» համայնքային ոչ առևտրային կազմակերպության պահպանմանն է ուղղվել այս ոլորտի ծախսերի 29195.0 հազար դրամ։ «Երկրագիտական թանգարան» համայնքային ոչ առևտրային կազմակերպության պահպանմանն է ուղղվել 29996.2 հազար դրամ,

«Մշակույթի պալատ» համայնքային ոչ առևտրային կազմակերպության պահպանմանը՝ 18970.0 հազար դրամ։  
 Կրթության ոլորտին /Նախադպրոցական կրթություն/ տրամադրվել է բյուջեի միջոցների 294765.4 հազար դրամ:

Համայնքում գործող 3 արտադպրոցական հիմնարկների պահպանմանն է հատկացվել 113946.8 հազար դրամ:

«Դիլիջան համայնքի կոմունալ սպասարկում» համայնքային ոչ առևտրային կազմակերպությանը հատկացվել է 132133.9 հազար դրամ։

«Դիլիջան համայնքի տրանսպորտ և լուսավորություն» համայնքային ոչ առևտրային կազմակերպությանը հատկացվել է 74389.9 հազար դրամ։

ԴԻԼԻՋԱՆ ՀԱՄԱՅՆՔԻ ՂԵԿԱՎԱՐ՝ Դ․ՍԱՐԳՍՅԱՆ